Сяргей Міхайлавіч Масляк

Сяргей Міхайлавіч Масляк () — беларускі палітык, Міністр прыродных рэсурсаў і аховы навакольнага асяроддзя Рэспублікі Беларусь (з 2024 года).

 Біяграфія 
Нарадзіўся 8 верасня 1980 года ў Мінску.

У 2002 годзе скончыў Беларускі дзяржаўны тэхналагічны ўніверсітэт, у 2006 годзе — Беларускі дзяржаўны ўніверсітэт фізічнай культуры (Інстытут турызму) і ў 2016 годзе — Акадэмію кіравання пры Прэзідэнце Рэспублікі Беларусь.

У 2002—2003 гадах працаваў памочнікам ляснічага Валмянскага лясніцтва Смалявіцкага раёна дзяржаўнай лесагаспадарчай установы «Мінскі лясгас».

У 2003—2005 гадах працаваў інжынерам першай катэгорыі аддзела пошукаў і праектавання лесагаспадарчых аб’ектаў праектна-пошукавага рэспубліканскага ўнітарнага прадпрыемства «Белдзіпралес».

У 2005—2006 гадах працаваў вядучым спецыялістам аддзела гарадской гаспадаркі адміністрацыі Заводскага раёна г. Мінска.

У 2006—2012 гадах працаваў намеснікам дырэктара камунальнага ўнітарнага прадпрыемства «Зелянбуд Заводскага раёна г. Мінска».

У красавіку — верасні 2012 года працаваў намеснікам дырэктара ТАА «Александрынарамбуд».

У 2012—2013 гадах займаў пасаду дырэктара камунальнага ўнітарнага прадпрыемства «Зелянбуд Першамайскага раёна г. Мінска».

У 2013—2015 гадах працаваў намеснікам кіраўніка адміністрацыі Заводскага раёна г. Мінска.

У 2015—2019 гадах быў старшынёй Мінскага гарадскога камітэта прыродных рэсурсаў і аховы навакольнага асяроддзя.

З 28 сакавіка 2019 года па 22 красавіка 2024 года працаваў кіраўніком адміністрацыі Заводскага раёна г. Мінска.

22 красавіка 2024 года прызначаны Міністрам прыродных рэсурсаў і аховы навакольнага асяроддзя Рэспублікі Беларусь.

У красавіку 2024 года быў выбраны дэлегатам на Усебеларускі народны сход 7-га склікання ад рэспубліканскага грамадскага аб’яднання «Белая Русь».

 Крыніцы 

 Спасылкі 
 Руководство 

Катэгорыя:Старшыні раённых выканаўчых камітэтаў Беларусі
Катэгорыя:Міністры прыродных рэсурсаў і аховы навакольнага асяроддзя Рэспублікі Беларусь
Катэгорыя:Палітыкі мясцовага кіравання Рэспублікі Беларусь
Катэгорыя:Палітыкі Беларусі
Катэгорыя:Дэлегаты Усебеларускага народнага сходу 7-га склікання